
DR.30.8.2006 109 

 

 

Di samping itu ia juga boleh menjadikan pelancongan sebagai pemangkin 
kepada pembangunan luar bandar untuk menggalakkan penglibatan pelbagai 
lapisan masyarakat ke dalam sektor pelancongan. Kita sudah sedia maklum ia 
juga mendatangkan hasil kepada negara. 

 Di dalam hubungan ini saya ingin mencadangkan kepada pihak 
kementerian supaya sebahagian daripada peruntukan itu diperuntukkan untuk 
mengadakan papan-papan tanda lebih banyak lagi misalnya di kawasan saya, kita 
ada Air Panas Pedas,  untuk pendaki gunung kita ada Gunung Datuk dan juga kita 
ada Muzium Adat tetapi oleh kerana mungkin kekurangan papan-papan tanda tadi 
dan bajet kerajaan negeri juga agak terhad. Jadi sebab itulah perkara ini tidak 
terserlah dan tidak dimaklumi oleh bakal-bakal pelancong.   

 Perkara yang kedua saya juga harap dapat kiranya kementerian melalui 
agensi yang berkenaan mengadakan lebih banyak lagi kursus, taklimat dan juga 
lawatan kepada kampung-kampung yang bakal dijadikan homestay sebab seperti 
yang sedia maklum homestay ini juga boleh membantu menjana pendapatan 
penduduk setempat dan dalam masa yang sama juga seperti yang disarankan 
oleh Yang Amat Berhormat Perdana Menteri di Seremban semalam ia juga kalau 
dijalankan dengan jayanya boleh mengelakkan penghijrahan para belia luar 
bandar ke bandar. 

 Dalam masa yang sama  saya harap juga kementerian akan dapat 
menimbang untuk mengagihkan sebahagian daripada peruntukan tahun melawat 
Malaysia 2007 untuk membiayai program-program kegiatan kebudayaan, dan juga 
kegiatan sosial yang berunsur sejarah di kawasan-kawasan luar bandar. Terima 
kasih Tuan Pengerusi. 

 Tuan Pengerusi: Bukit Mertajam. 

5.55 ptg. 

 Puan Chong Eng [Bukit Mertajam]: Terima kasih Tuan Pengerusi.  Saya 
ingin menyentuh Maksud B.31 iaitu ada tiga perkara untuk memperuntukkan 
RM50.2 juta untuk membiayai Program Tahun Melawat Malaysia 2007 dan juga 
untuk program kempen, Malaysia, Welcome the World, dan juga Malaysia My 
Second Home.  

Tuan Pengerusi saya rasa Perdana Menteri telah membuat keputusan 
yang betul untuk melantik dua orang menteri dalam pelancongan ini. Mereka 
sangat sesuai untuk portfolio ini, mereka sangat dinamik dan globalize. Mereka 
boleh pergi ke negeri China, boleh pergi ke India, boleh pergi Indonesia, Amerika,  
Eropah mereka semua boleh pergi. Mereka sesuailah untuk portfolio ini, ada lain-
lain portfolio yang kurang sesuai. 

 Tetapi walaupun mereka sangat berkesan tetapi kalau lain-lain 
kementerian tidak membuat kerja dengan baik usaha mereka akan terjejas dan 
sia-sia sahaja.  Umpamanya Program Tahun Melawat Malaysia 2007 and kempen 
“Malaysia Welcome the World” kita hendak menarik pelancong dari seluruh dunia.  
Tetapi kalau rakyat kita sendiri pun rasa tidak selamat dan kalau kita pergi ke 
Google dan taip ‘ragut Malaysia’, kita tengok beribu-ribu berita keluar dalam 
internet.  Ragut Johor Bahru pun ada 26,000 berita.  Ada pelancong dari negeri 
China dia sudah mahu balik mereka selepas sangat puas hati di Malaysia sudah 
mahu balik tetapi pada hari itu mereka di luar hotel, pasport mereka semua diragut 
17 pasport diragut. 



Di samping itu ia juga boleh menjadikan pelancongan sebagai pemangkin kepada pembangunan luar bandar untuk menggalakkan penglibatan pelbagai lapisan masyarakat ke dalam sektor pelancongan. Kita sudah sedia maklum ia juga mendatangkan hasil kepada negara. Di dalam hubungan ini saya ingin mencadangkan kepada pihak kementerian supaya sebahagian daripada peruntukan itu diperuntukkan untuk mengadakan papan-papan tanda lebih banyak lagi misalnya di kawasan saya, kita ada Air Panas Pedas, untuk pendaki gunung kita ada Gunung Datuk dan juga kita ada Muzium Adat tetapi oleh kerana mungkin kekurangan papan-papan tanda tadi dan bajet kerajaan negeri juga agak terhad. Jadi sebab itulah perkara ini tidak terserlah dan tidak dimaklumi oleh bakal-bakal pelancong. Perkara yang kedua saya juga harap dapat kiranya kementerian melalui agensi yang berkenaan mengadakan lebih banyak lagi kursus, taklimat dan juga lawatan kepada kampung-kampung yang bakal dijadikan homestay sebab seperti yang sedia maklum homestay ini juga boleh membantu menjana pendapatan penduduk setempat dan dalam masa yang sama juga seperti yang disarankan oleh Yang Amat Berhormat Perdana Menteri di Seremban semalam ia juga kalau dijalankan dengan jayanya boleh mengelakkan penghijrahan para belia luar bandar ke bandar. Dalam masa yang sama saya harap juga kementerian akan dapat menimbang untuk mengagihkan sebahagian daripada peruntukan tahun melawat Malaysia 2007 untuk membiayai program-program kegiatan kebudayaan, dan juga kegiatan sosial yang berunsur sejarah di kawasan-kawasan luar bandar. Terima kasih Tuan Pengerusi. Tuan Pengerusi: Bukit Mertajam. 5.55 ptg. Puan Chong Eng [Bukit Mertajam]: Terima kasih Tuan Pengerusi. Saya ingin menyentuh Maksud B.31 iaitu ada tiga perkara untuk memperuntukkan RM50.2 juta untuk membiayai Program Tahun Melawat Malaysia 2007 dan juga untuk program kempen, Malaysia, Welcome the World, dan juga Malaysia My Second Home. Tuan Pengerusi saya rasa Perdana Menteri telah membuat keputusan yang betul untuk melantik dua orang menteri dalam pelancongan ini. Mereka sangat sesuai untuk portfolio ini, mereka sangat dinamik dan globalize. Mereka boleh pergi ke negeri China, boleh pergi ke India, boleh pergi Indonesia, Amerika, Eropah mereka semua boleh pergi. Mereka sesuailah untuk portfolio ini, ada lain- lain portfolio yang kurang sesuai. Tetapi walaupun mereka sangat berkesan tetapi kalau lain-lain kementerian tidak membuat kerja dengan baik usaha mereka akan terjejas dan sia-sia sahaja. Umpamanya Program Tahun Melawat Malaysia 2007 and kempen "Malaysia Welcome the World" kita hendak menarik pelancong dari seluruh dunia. Tetapi kalau rakyat kita sendiri pun rasa tidak selamat dan kalau kita pergi ke Google dan taip 'ragut Malaysia', kita tengok beribu-ribu berita keluar dalam internet. Ragut Johor Bahru pun ada 26,000 berita. Ada pelancong dari negeri China dia sudah mahu balik mereka selepas sangat puas hati di Malaysia sudah mahu balik tetapi pada hari itu mereka di luar hotel, pasport mereka semua diragut 17 pasport diragut.